**20 spørgsmål til refleksion**

1. Har du smagt alkohol? Hvis ja – i hvilken sammenhæng? Hvis nej – hvorfor ikke?
2. Hvis ja, hvordan var din oplevelse med det? God, sjov, dårlig eller noget fjerde?
3. Hvordan synes du, man som kristen skal forholde sig til alkohol?
4. Kan indtagelse af alkohol være forbundet med gruppepres? Begrund dit svar.
5. Hvornår er man kærester? Når man har sagt det officielt, når man har kysset eller når man har holdt i hånd/kælet lidt? Andet?
6. Hvad er din holdning til sex før ægteskabet?
7. Hvornår er man efter din mening ”udfordrende” klædt på (henholdsvis som dreng og pige)?
8. Hvornår flirter man efter din mening?
9. Hvordan påvirker venner dine valg i hverdagen – f.eks. i forhold til alkohol, fester, sprog eller opførsel?Begrund gerne med eksempler.
10. Har du oplevet, at det er svært at stå ved dine værdier eller tro? Hvordan håndterede du det?
11. Hvilken slags musik hører du? Tænker du over indholdet og sprogbruget? – Begrund dit svar.
12. Hvad vil du karakterisere som grimt sprog? Er der nogle ord, du vil beskrive som bandeord, og er der ord, som ligger lige på vippen? Kom med eksempler.
13. Skal kristne snakke anderledes end ikke-kristne? Hvorfor/hvorfor ikke?
14. Hvor langt kan en kristen gå i forhold til fester, diskoteksture osv. med henblik på alkohol, piger/drenge, kysse på folk man ikke kender?
15. Har du et ansvar for andre, når der er fest, eller skal du kun koncentrere dig om dig selv?
16. Findes der efter din mening situationer, hvor det er i orden at lyve?
17. Hvilken slags TV ser du? Hvilke sociale medier benytter du?
18. Er der film/serier, du bør holde dig fra, fordi indholdet ikke er godt for dig?
19. Hvor går grænsen efter din mening i forhold til kommentarer på de sociale medier? Er der fx noget, man skal lade være med at skrive til andre?
20. Hvilke etiske dilemmaer er du personligt spændt på i forhold til næste år?